Exqrch/javanese-Komodo-pixelgpt huggingface dataset:
Énjing punika Ismail muwun jalaran ngraosaken ngelak lan luwe sanget kepéngin ngunjuk saha dhahar
Kemangka sedaya sangu sampun sami telas
Kanthi manah ingkang sisah lan melas dhumateng Ismail, Siti Hajar sigra minggah dhateng bukit Shafa kanthi pangajab nedya pinanggih tiyang ingkang saged paring pitulungan dhumateng piyambakipun saha putranipun, nanging boten wonten tiyang wonten mriku
Gantos minggah dhateng Bukit Marwah
Nalika wonten ing bukit Marwah, Siti Hajar pirsa tuk sumbering toya ingkang medalaken cahya, gegancangan nyaketi tuk punika, nanging pranyata boten wonten, Hajar ugi pirsa ing bukit Shafa wonten toya, nanging kanyatanipun boten wonten, piyambakipun lelampahan ngantos pitung ambalan saking bukit Shafa dhateng bukit Marwah ngantos sukunipun medalaken getih
Pungkasanipun Siti Hajar kraos sayah, lajeng wangsul wonten papanipun utawi griyanipun
Nanging sasampunipun dugi ing griyanipun, Hajar ningali putraanipun boten muwun malih, dipuntingali kanthi premati, ing sukunipun Ismail wonten sawijining tuk sumber toya, lajeng Hajar rikat-rikat mundhut toya punika kanggé dipununjukaken déning putranipun
Hajar boten naté kéndel kanggé muji asma dalem Allah, amargi wonten ing papan punika kathah kaberkahan ngantos Ismail dhiwasa
Tumindakipun Siti Hajar ingkang wola-wali madosi toya kanggé putranipun, lumampah antawisipun bukit Shafa saha Marwah dipundadosaken salah satunggaling peranganipun ibadah haji kanggé para umat muslim ingkang winastan sa'i ("Sa`i" Arab: )
Nalika ngibadah haji saha umrah, tiyang ingkang nindakaken haji utawi umrah kedah ngubengi bukit Safa saha Marwa ngantos pitung ambalan ingkang ancasipun mengeti pangorbananipun lan nelangsanipun Siti Hajar madosi toya kanggé putranipun nun injih Ismail
Pérangan punika nggambaraken gegambaraning perjuwanganipun ibu wonten ing Islam, ugi kapamarsaaning tiyang éstri.
Zaid bin Haritsah Zaid bin Haritsah (587-629) (Arab: ) inggih punika sahabat Nabi ingkang dados panglima Perang Mut'ah
Zaid bin Haritsah putra saking Abdul Uzza bin Imri' Al-Qais saha ibu Sa'di binti Tsa'laba
Zaid bin Haritsah asalipun saking kabilah Kalb ingkang mapan ing pérangan lor jazirah Arab
Rikala taksih alit, piyambakipun dipuntangkep déning penjahat kang salajengipun dipunsadé minangka budak, Zaid bin Haritsah dipuntumbas déning Hukaim bin Hisyam keponakan saking Khadijah
Déning Khadijah, Zaid bin Haritsah dipunparingi dhateng Muhammad lajeng dipunmardikakaken, piyambakipun minangka tiyang ingkang sepindha mlebet Islam
Haritsah, ramanipun Zaid gela amargi kaicalan putranipun
Rikala wonten tiyang Ka'ab nglaksanakaken haji, wonten ingkang nepangi Zaik kados déné Zaid
Sasampunipun Haritsah mangertosi warta punika, Haritsah bidhal dhateng Mekah sesarengan Ka'ab bin Syarahil minangka jaminanipun
Wonten ing ngajengipun Rasulullah, Haritsah nyuwun supados putranipun dipunparingi dhateng piyambakipun saha Ka'ab bin Syarahil minangka jaminanipun, nanging Rasulullah ngendika manawi Zaid langkung milih ndhérèk ramanipun, boten prelu maringi jaminan, manawi Zaid milih ndhérèk Rasulullah, sumangga supados Zaid ingkang nemtokaken kados pundi saénipun, nanging Zaid langkung milih ndhérèk Rasulullah
Sapunika, Rasul wewarakaken manawi Zaid dipundadosaken putranipun
Sasampunipun, rama kaliyan paman Zaid wangsul kanthi manah ingkang tenang, Zaid mlebet Islam saha dipungarwakaken kaliyan Zainab binti Jahsy
Rikala Zainab dipunpegat Zaid, piyambakipun dipungarwa déning Rasul, pramila nyebar warta manawi Muhammad sampun nggarwa putrinipun
Sapunika mandhap ayat 40 surah Al-Ahzab ingkang ngandharaken manawi putri angkat bénten kaliyan putri kandhung
Putri angkat boten saged waris marisi kaliyan rama angkatipun, saha sémah ingkang sampun dipunpegat saged garwa kaliyan rama angkatipun
Wonten ing ayat punika, cetha sanget asma "Zaid", pramila Zaid punika satunggal sahabat ingkang namanipun dipunserta ing Alquran
Zaid dados kanca sarta réncang ngkang setya Muhammad
Antares Antares (α Scorpio / Alpha Scorpio) ya iku bintang super raksasa abang ning rasi bintang scorpio njeroning galaksi Bimasekti lan bintang ingkang padhang piyambak kaping-16 ning langit nalika bengi (kadang-kadang didaftaraké dadi ingkang padhang piyambak kaping 15)
Bebarengan karo bintang Aldebaran, Spica, lan Regulus, bintang iki kagolong salah sawijining bintang saka patang bintang ingkang padhang piyambak ning sacedhaké ekliptika
Amarga bintang iki gedhé banget, bintang kang ning jeroning tata surya paling gedha ya iku Matahari, bisa diomong luwih cilik dibandingaké bintang Antares kang gedhé banget.
Kabinèt Pangyasa VII Kabinet Pangyasa VII ya iku kabinèt papréntahan Indonésia kang diwangun nalika jaman papréntahan Présidhèn Soeharto lan Wakil Présidhèn Baharuddin Jusuf Habibie kang dadi wektu njabat paling sedhelok présidhèn, ya iku (16 Maret 1998-21 Mèi 1998)
Kudune Kabinet iki kerjane tekan taun 2003, nanging amarga ana demo mahasiswa lan rerusuh gedhé ing taun 1998]] kang disebabake krisis ékonomi kang dirasake Indonésia kang gawé mundure Soeharto saka présidhèn ing tanggal 21 Mèi 1998 lan B.J
Habibie dilantik dadi présidhèn ing wektu iku nggawé kabinèt iki bubar
Banjur minangka pangganti ya iku Kabinet Reformasi Pangyasa
Ing kabinèt iki ana kang diarani Catur Krida Kabinet Pangyasa VII, ya iku: Susunan
Susunan Kabinet Pangyasa VII ya iku: Pengunduran diri massal
Saliyané akèh demo, akèh para mantri kang mundur saka jabatane, kaya ta Abdul Latief kang mundur saka "Mantri Pariwisata, Seni dan Budaya"
Mantri-mantri mau mundur awit 20 Mèi 1998, tabuh 20.00 dalu kanthi layang kang ditampa déning Yusril Ihza Mahendra kang diteruske marang Mensesneg nalika iku, Saadilah Mursyid
layang mau unine: Hal: Pembentukan Kabinet Baru Jakarta 20 Mèi 1998 Kepada Yth
Bapak Présidhèn RI Dengan hormat "Bersama surat ini dengan hormat kami laporkan bahwa setelah melakukan evaluasi terhadap situasi akir-akir ini terutama di babagan ékonomi, kami berkesimpulan bahwa situasi ékonomi kita tidak akan mampu bertahan lebih dari 1 (satu) minggu apabila tidak diambil langkah-langkah pulitik yang cepat dan tepat sesuai dengan aspirasi yang hidup dan tumuwuh di tengah-tengah masarakat khususnya mengenai reformasi di segala babagan,
khususnya mengenai reformasi di segala babagan, seperti antara lain yang direkomendasi olèh DPR-RI dengan pimpinan fraksi-fraksi padha hari selasa, 19 Mèi 1998." "Dalam gayutan itu kami bersepakat bahwa langkah pembentukan kabinèt baru sebagaimana yang bapak rencanakan tidak akan menyelesaikan masalah
Oleh karena itu dengan segala kerendahan hati kami kanthi pribadi-pribadi menyatakan tidak bersedia diikutsertakan dalam kabinèt baru tersebut." "Sebagai anggota Kabinet Pangyasa VII kami akan tetap membantu sepenuhnya pelaksanaan tugas yang Bapak emban dalam menyukseskan Catur krida Kabinet Pangyasa VII
Atas perhatian dan perkenan Bapak kami ucapkan terima kasih." Hormat kami,
Taman Safari Indonésia 2 Taman Safari Indonésia 2 punika salah satunggaling Taman Safari ingkang paling wiyar wonten ing Asia
Taman punika mapan wonten ing Taman Nasional Gunung Arjuna, Jawa Wétan
Taman Safari Indonésia 2 gadhah warna-warna spesiès kéwan lan atraksi ingkang saé piyambak sak-Indonésia, wonten ugi bèji kanthi sistem filter toya ingkang canggih, saha habitat ingkang boten rusak lan suwasana ingkang taksih rimbun
Taman Safari Indonésia dados papan pariwisata kanthi téma lingkungan lan orientasi dhateng habitat satwa wonten ing alam bébas.
Tlaga Poso Tlaga Poso punika tlaga ingkang mapan wonten ing Provinsi Sulawesi Tengah, Indonésia mliginipun ing Kabupatèn Poso
Tlaga punika kalebet tlaga ingkang paling ageng nomer tiga ing Indonésia kanthi dawa 32 kilomèter, lebar 16 kilomèter lan kedalaman punika kirang langkung 360 mèter ing sisih kidul lan 510 mèter ing sisih lor
Tlaga Poso punika wonten ing Kacamatan Pamona kanthi kutha krajan Tentena
Tlaga Poso punika mapan wonten ing rute jalur utama saking Toraja ing sisih kidul, Gorontalo lan Manado ing sisih lor
Tlaga Poso punika mapan ing inggil 657 mèter lan kalebet salah satunggaling tlaga éndah kanthi pasir putih ingkang wonten ing pinggiring tlaga dumugi ing tlaga-tlaganipun
Ing Tlaga punika wonten keunikan ingkang saged dipunnikmati déning para wisatawan kadosta iwak Mujaèr, Nilam, lélé, iwak mas lan sanès-sanèsipun
Nanging ingkang paling unik punika Iwak Sugili ingkang sapunika populasinipun badhé cures
Punahing populasi ulam Sigili punika awit saking langkung kathahipun penduduk lan ugi amargi wontenin pembangunan Mega Proyek PLTA Sulewana ingkang gadhah perang ageng medhot mata rantai pangembangbiakan ulam ingkang langka punika
Ingkang dados daya tarik saking tlaga punika toyanipun ingkang taksih bening lan "konstan"
Ingkang unik malih punika nalika kadadosan bena ing lèpèn-lèpèn sakiwa tengenipun lan milinipun dhateng Tlaga Poso
punika toyanipun ing Tlaga Poso boten ndhèrèk buthek
Kajawi punika pasir ingkang wonten ing tlaga punika kapérang dados kalih warna inggih punika warni putih lan kuning keemasan
Para wisatawan ugi saged mirsani kembang anggrek ingkang wonten ing Taman Anggrek Alami Bancea
Ing kawasan kanthi wiyar 5.000 hektar punika para wisatawan saged mirsani 55 jinis anggrek ingkang langka kanthi latar wingking pasisir pasir putih
Saben minggu kaping papat ing wulan Agustus, para wisatawan saged mirsani Festival Danau Poso
Wonten ing festival punika wonten manéka warni perlombaan
Kadosta pagelaran jogèd lan busana adat saking suku-suku ing Sulawesi Tengah, dolanan tradhisional, lomba lagu laladan, pamilihan putri Tlaga Poso, tetandingan voli pasir, lomba prahu hias, prahu dayung, tarik tambang ing sanginggiling prahu, saha paméran produk unggulan saking laladan Sulawesi Tengah
Ing sakiwa-tengené Tlaga Poso punika wonten fasilitas kados hotèl, losmen, "homestay", lan griya dhahar
Salah satunggaling menu ingkang dipunsajekaken ing warung-warung mau inggih punika dedhaharan khas saking suku Pamona ingkang dipunwastani "arogo" inggih punika ulam saking tlaga ingkang raosipun gurih.
Taman Nasional Wakatobi Taman Nasional Wakatobi punika nama taman ing ngandhaping sagara ingkang mapan wonten ing Sulawesi Kidul-Wétan
Kanthi wiyar aréa kirang langkung 1,39 juta hektar, taman punika gadhah potensi sumber daya laut ingkang inggil saking jinis lan kaunikanipun kanthi panomara ngandhaping sagara ingkang éndah
Kanthi umum, perairanipun gadhah "konfigurasi" wiwit saking datar, landai dhateng sagara, lan curam
Kedalaman toyanipun dumugi 1.044 mèter kanthi perairan dhasar langkung kathah pasir lan karang
Wakatobi punika resmi dados taman nasional ing taun 1996
Nama Wakatobi punika kalebet akronim saking nama sekawa pulo ageng inggih punika Wangi-wangi Kaledupa, Tomia lan Binongko ingkang wonten ing Kabupatèn Wakatobi, Sulawesi Kidul-Wétan
Potensi sumber daya laut ingkang awis lan kaéndahan ngandhaping sagara ingkang ndadosaken Taman Nasional Wakatobi dipuncalonaken dhateng UNESCO minangka salah satunggaling Situs Warisan Dunia
Wiwit pungkasan taun 2002, WWF sampun "kolaborasi" kanggé mujudaken mitra kaliyan The Nature Conservancy (TNC) kanggé paring pambiyantu dhateng pangelola Taman Nasional Wakatobi kanggé damel saé rencana pangelolaan, zonasi, lan panerapan pangelolaan kawasan.
Taman Nasional Wakatobi punika gadhah potensi sumber daya alam sagara ingkang nilainipun inggil sanget
Taman punika gadhah 25 gugusan terumbu karang ingkang muteri pasisir saking pulo-pulo karang sepanjang 600 km
langking saking 112 jinis karang saking 13 famili ing antawisipun: Jinis ulam ingkang wonten ing Taman Nasional punika wonten 93 jinis ulam konsumsi lan ulam hias
Ing antawisipun: Kajawi punika wonten manéka jinis manuk sagara kados ta: Ugi wonten tigang jinis penyu ingkang asring ndarat ing pulo-pulo ingkang wonten ing Taman Nasional Wakatobi, inggih punika:
Ula tambang Ula tambang ("Dendrelaphis pictus") ya iku sajinis ula cilik saka suku Colubridae
Lumrahé, ula iki uga karan kanti jeneng ula tali, ula tampar utawa ula tlampar ("tampar" utawa "tlampar", tali)
Ing laladan Toraja ula iki dijenengi "duwata" utawa "ule lewora"
sajeroning basa Inggris dikenal minangka "Gmelin’s Bronzeback" utawa "Painted Bronzeback", ngrujuk ing warna-wernané kang jelas lan apik ("pictus", "painted", = kaya lukisan)
Ula tambang nyebar wiwit saka India nganti marang Asia Tenggara, kalebu Kepuloan Nusantara ing wétan nganti Maluku
Ula kang gering lan ramping, dawa ngati kira-kira 1,5 m; sanajan ing lumrahé kurang saka iku
Buntuté dawa, nganti seperteluné saka dawa awak sekabèané
Coklat zaitun kaya logam perunggu ing pérangan gegeré
Ing kabèh pérangan ngisor awak ana pita tipis kuning terang keputihan, dipisahaké saka sisik ventral (weteng) kang sewarna déning salah sijiné garis ireng tipis dawa nganti pucuk buntuté
Ndas kecoklatan perunggu ing pérangan nduwur, lan kuning terang ing lambé lan janggut; ditengahi déning corèt ireng wiwit saka pipi kang ngléwati mata lan ambyar ing pelipis mburi, banjur pecah dadi noktah-noktah kang gedhé lan burem ing gulu pérangan mburi
Ana warna-warna bintik-bintik ijo terang kebiruan ing pérangan gulu nganti awak pérangan rai, kang racaké umpetan ing ngisor sisik-sisik ireng utawa perunggu lan kétok jelas yèn ula ngrasa kaancem
Sisik-sisik ventral putih kekuningan utawa keijoan
Sisik-sisik dorsal sajeroning 15 dèrèt ing pérangan tengah awak; sisik-sisik vertebral selot gedhé, nanging ora luwih gedhé saka derèt sisik dorsal kang pertama (paling ngisor)
Perisai labial 9 iji (langka 8 utawa 10), kang no 5 dan 6 (kadang-kadang uga kang no 4) ngemèk mata
Sisik-sisik ventral 167–200 iji, sisik anal sepasang, sisik-sisik subkaudal (ngisor buntut) 127–164 iji
Mata gedhi, diamèteré padha dawa karo dohé marang bolongan irung
Anak mata bunder ireng; perisai preokular siji lan postokular rong iji
Perisai rostral amba, katon saka pérangan nduwur; perisai internasal padha dawané utawa rodok cendak saka perisai prefrontal; perisai frontal padha dawané karo jarake marang pucuuk moncongé, nanging luwih cendak saka perisai parietal; perisai loreal dawa
Perisai temporal kasusun 2 + 2, 1 + 1 utawa 1 + 2
Ula kang urip ing wit, nanging kerep uga mudun ing lemah kanggo golèk mangsa kodok utawa kadal kang dadi menu mligi
Uga kerep katon nggelung ing semak-semak utawa njalar ing antarané suket-suket kang dhuwur
Ula tambang manggoni alas-alas ing dataran éndèk lan pagunungan nganti keduwuran punjul 1350 m
Ular iki nyenengi laladan-laladan terbuka, pinggiran alas, kebon, wanatani campuran, belukar lan pinggir sawah
Kerep uga tinemu ngrambat ing pager tuwuhan ing pekarangan, lan kanti rikat lan gesit lumaku ing sela-selané godhong lan satang kanggo ngindari manungsa
"Dendrelaphis pictus" duwé anak anak jinis
Ing antarané: Pira-pira paneliti nganggep yèn anak jinis "intermedius" ya iku sinonim saka "inornatus".
Carl Jenkinson Carl Daniel Jenkinson (#ALIH) ya iku juru main bal-balan kang duwé kewarganagaraan ganda ya iku Inggris lan Finlan kang main kanggo klub Arsenal ing posisi Bèg Sayap
Panjenengané duwé bapak kang kewarganagaraané Inggris lan ibu kewarganagaraané Finlan, lan naté makili rong nagara ing tetandhingan internasional kelompok umur
Amarga durung naté mainkaké tetandhingan internasional senior, panjenengané isih bisa milih antarané Tim Nasional Inggris utawa Finlan.
Theo Walcott Theo James Walcott (#ALIH) ya iku juru main bal-balan profésional kang asalé Inggris kang main kanggo Everton F.C.
Panjenengané bisa main minangka penyerang utawa glandhang sayap
Jenengé narik wigatiné médhia internasional sawisé lumebu ing skuat Inggris ing ubengan final Piala Donya FIFA 2006
Ing mangsa 2004-2005 panjenengané main kanggo skuat Southampton Youth lan ngeteraké Southampton ing Final FA Youth ngadepi Ipswich Town F.C.
Panjenengané dadi juru main paling enom kang main kanggo tim cadangan Southampton nalika umuré 15 taun 175 dina
Panjenengané banjur uga dadi juru main paling enom ing tim utama Southampton nalik umuré 16 taun 143 dina
Panjenengané dadi juru main cadangan nalika Southampton main imbang 0-0 ngadepi Wolverhampton Wanders ing pertandihngan Football League Championship
Iki dadi debut kang kapisan kanggo panjenengané
Penampilané kang apik nggawé para tim gedhé padha minat karo panjenengané kaya ta Arsenal F.C., Chelsea F.C., Liverpool F.C., Manchester United F.C., Tottenham Hotspur F.C., Real Madrid, Juventus F.C., Milan lan FC Barcelona
Tanggal 20 Januari 2006 Walcott gabung karo Arsenal F.C
kanthi rega 5 yuta pounds lan bisa tekan 12 yuta pounds, kagantung mainé bareng klub lan tim nasional
Sing nggawé panjenengané dadi juru main 16 taun paling larang ing sajarah Inggris
7 Fèbruari 2006, Walcott nggawe debut bareng tim cadangan Arsenal F.C
ngadepi Portsmouth ing Havant, panjenengané nyetak gol nanging Arsenal F.C
Walcott uga dadi cadangan nalika Arsenal F.C
ngadepi Real Madrid ing babak angka 2 leg kapisan Liga Champions
Nalika tanggal 16 Maret 2007 utawa pas ulang tauné angka 18 panjenengané nandatangani kontrak profésional kang kapisan
Tanggal 19 Agustus 2006 panjenengané nglakokaké debut ing Liga Premier Inggris
Walcott nglakokakĥ debut kanggo timnas Inggris nalika lumebu ing babak kaloro Inggris ngadepi Belarusia
Tanggal 30 Mèi 2006, panjenengané mainaké tetandhingan timnas Inggris kanthi full 90 menit nalika ngadepi Hungaria ing Old Trafford, nalika umuré 17 taun 75 dina
Walcott kanthi ngangetaké dijeluk pelatih timnas Inggris Senior, Sven-Göran Eriksson
Nanging akhiré panjenengané ora main ing Piala Donya FIFA 2006
Ing tanggal 15 Agustus 2006 Walcott dadi juru main paling enom kang nyetak gol kanggo Inggris U-21 nalika ngadepi Moldova kanthi kasil pungkasan 2-2
Sing uga main kang kapisan kanggo timnas U-21 Inggris.
Walcott mapan bareng karo wong tuwané, Don lan Lynn, lan sadulur lanange Ashley ing salah sawijining vila cedhak papan gladhèn Arsenal F.C
Walcott lan bapaké minangka fans Liverpool F.C..
Gunung Sorik Marapi Sorik Marapi inggih salah satunggaling gunung ingkang kalebet laladan Taman Nasional Batang Gadis
Miterat cathetan administratipipun, Gunung Sorik Marapi dumunung ing Désa Sibanggor Julu, Kacamatan Puncak Sorik Marapi, Kabupatèn Mandailing Natal, Sumatra Utara,Indonésia
Sorik Marapi inggih kalebet gunung geni ingkang taksih aktif
Dhuwuripun gunung Sorik Marapi inggih kirang langkung 2.145 mèter
Titik Koordinat ing pucuk gununginggih punika 0°41' 11" LS lan 99° 32' 13" BT
Gunung Sorik Marapi punika kalebet wonten ing wewengkon Taman Nasional Batang Gadis, ingkang miturut cathetan administratipipun mapan wonten ing Désa Sibanggor Julu, kacamatan Puncak Sorik Marapi
Ing pucukipun gunung Sorik Marapi wonten satunggal dano vulkanik
Gunung Sorik Marapi punika manawi dipuntingali saking sujarahipun sampun naté njeblug kaping pitu, ing taun 1830, 1879, 1892, 1893, 1917, 1970, 1986 saha ingkang kaping pungkasan ing taun 1987
Nanging ing wekdal sapunika ing taun 2013, Gunung Sorik Marapi ugi nembé aktip malih lan para pendaki sampun boten dipunkeparengaken minggah gunung kanggé wekdal punika
Nalika ing jeblugan kaping pungkasan, Gunung Sorik Marapi medalaken debu saha wlahar panas ingkang ngalir dumugi Kabupatèn Pasaman ing Sumatra Barat
Gunung Sorik Marapi punika kalebet gunung ingkang gadhah kategori aktip normal, pramila aktivitas ing gunung punika dipuntingali terus
Pos pengamatan Gunung Sorik Marapi mapan wonten ing Désa Sibanggor Tonga Kacamatan Puncak Sorik Marapi
Manawi badhé dhateng Gunung Sorik Marapi punika saged dipunwiwiti saking Medan kanthi jalur dharat ingkang betahaken wekdal dangunipun 12 jam kanggé nempuh jarak 480 kilomèter saking jalur Medan-Panyabungan, ingkang minangka ibu kita Kabupatèn Madailing Natal
Saking Panyabungan kedah nitih angkudan pedésaan tumuju Désa Sibanggor Julu, kanthi dangunipun wekdal kirang langkung 20 menit
Désa Sibanggor Julu mapan wonten ing sisih wétan Gunung Sorik Marapi
Ing désa punika saged dipuntumbas sadaya perlengkapan perbekalan ,akdos ta air mineral ngantos biskuit amargi punika désa ingkang kaping pungkasan nyamektakaken sadaya kabetahanipun paendaki
Titik awalipun ndhki saged kapanggih sasampunipun ngliwati perumahan penduduk ingkang dalemipun kanthi atap ijuk kanthi material dinding saha jobin saking kayu
Lan ugi wonten dalemipun warga ingkang boten ngginakaken paku kanggé perekat lan namung ngginakaken tali rotan kanggé perekatipun.
Gunung Seulawah Agam Gunung Seulawah Agam inggih punika salah satunggaling gunung ing Indonésia ingkang dumunung ing Kacamatan Seulimeum, Kabupatèn Acèh Besar, Provinsi Nanggroe Acèh Darussalam
Dhuwuripun gunung Seulawah Agam, inggih kirang langkung 1726 mèter ing nginggiling langit
Gunung Seulawah Agam ugi misuwur kanthi nama-nama sanès, kados ta Solawa Agam, Solawaik Agam, Selawadjanten, lan Goldberg
Kawah gunung Seulawah Agam ugi misuwur kanthi sebatan Kawah Heutsz lan ugi wonten ingkang mastani Tanah Simpago
Gunung Seulawah Agam dumadi akibat patemoning lempeng Indo-Australia ingkang éwah radi ngaler, nunjem wonten ing ngandhapipuna Lempeng Kerak Bawana Eurasia
Akibat punika, saéngga kadadosan prosès paleburan (melting) kerak Samudera Indo-Autralia dados magma, ingkang lajeng mbrobos wonten ing lumah nglewati zona lemah saha mbentuk Gunung Seulawah Agam
Salah satunggaling jalur dhaki ingkang saged dipunpilih nalika badhé ndhaki gunung Seulawah Agam punika inggih saking liwat désa Suka Makmur di Saree, Acèh Besar
Désa punika mapan wonten ing lekukannipun pinggang gunung seulawah agam, ingkang warga masarakatipun gadhah ingkang dados wong tani kebon, kados ta kebon alpokat, tela, saha lombok
Rute dhaki saking dipunwiwiti saking Banda Acèh lajeng dugi désa Suka Makmur lan nembé saged minggah gunung
Saking 15 menit mlampah, badhé kapanggih kali alit ingkang toyanipun bening, adhem saha asring dipun-ginakaken kanggé mendhet bekal toya para pendaki
Papan punika dipunsebat papan rimba lan kahananipun taksih resik
Lajeng minggah malih kanthi medal margi setapak nyusuri alas lan kaprungu ocehaning manuk-manuk
Manawi sampun kalih jam mlampah, saged manggihaken papan istirahat kaping pisan, ingkang dipunsebat pintu angin
Pintu angin punika mapan wonten ing dhuwur 1.200 mèter saking sak nginggiling toya laut
Lokasinipun mapan wonten ing sak pinggiring bukit
Saking pintu angin lajeng mlampah malih ngantos beringin tujuh
Dipun wastani laladan beringin tujuh amargi wonten ing mriki panci wonten wit ringin cacahipun pitu ingkang wujudipun ageng-ageng
Saking beringin tujuh dipunlajengaken mlampah dhateng batu gajah ingkang mapan ing dhuwur 1.750 mèter sak nginggiling toya laut
Saking batu gajah punika lajeng saged dipunterasaken mlamapah dhateng pucuking gunung Seulawah Agam
Dangunipun ndhaki dhateng pucukipun gunung Seulawah Agam punika kirang langkung 7-8 jam nanging ugi saged langkung gumantung saking rikat botenipun anggènipun para pendaki mlampah.
I Gusti Ketut Jelantik I Gusti Ketut Jelantik yaiku Pahlawan Nasional Indonésia kang asalé saka Bali
Piyambaké dikenal minangka Patih Karajan Buleleng, kang mimpin Perang Jagaraya
I Gusti Ketut Jelantik lair ing désa Tukadmungga taun 1850
Piyambaké génerasi ka IX sajeroning silsilah keturunan Ki Gusti Anglurah Panji Sakti
Ing yuswa 25 taun,I Gusti Ketut Jelantik ditinggal séda déning ramané, I Gusti Ketut Banjar, kang wis tau dadi Sedahan Agung Semasih Bali ing ngisoré raja I Gusti Made Karang
Ibuné, Gusti Biang Kompyang Keramas asalé saka Banjar Penataran désa Buleleng, sawisé dadi randha ibuné dikrama déning I Gusti Bagus Jelantik
Ing mangsa iku, ing Bali ana kang diarani Hukum Hak Tawan Karam yaiku hak kang ndaèake Karajan bisa nyita lan nguwasani kapal-kapal kang kèrem ing pasisir Pulo Bali
Akèh kapal Walanda kang kena hukum iki mula para kumpeni pada ngrasa rugi
Taun 1843 Walanda meksa raja-raja ing Bali kanggo mbusak Hukum Hak Tawan Karang
Nanging pirang-pirang taun sabanjuré, Raja Buleleng tetep ngrampas kapal duwèké Walanda kang kerem ing wewengkon pasisirné
Hal iki kang ndadake perang antarané Walanda lan Karajan Buleleng
Peran iki sabanjuré nyebar nganti kabèh wewengkon ing bali
I Gusti Ketut Jelantik yaiku Patih Agung Karajan Buleleng kang ora seneng déning Walanda
Tanggal 27 Juni 1846, Walanda nyerang Karajan Buleleng lan bisa ngrebut Karaton Buleleng
Raja Buleleng lan Patih Jelantik banjur mundur marang Jagaraga
I Gusti Ketut Jelantik mèlu perang sajeroning Perang Jagaraya kang kedaden ing Bali taun 1849